Lö sech würklech Verstand und Gfüel nid uf der glyche Wällelengi, ir Sprach und im Dialäkt, la usdrücke? Und isch es de nid e Widerspruch an und für sech, dass «verliebte Berner nicht wortgewaltig werden - sie verstummen», wi der Ernst Eggimann i syr Sammlig vo bärndütsche Liebesgedicht («I han esmal es Meitschi gseh» 1985, Fischer-Verlag) geschribe het? I ha natürlech grad ds nöie Bändli vo der Barbara Traber, «I ha di gärn. E Sammlig vo bärndütsche Liebesgedicht» (Licorne) füregno und aafa forsche. Und tatsächlech, o da wi bim Eggimann wird zwöierlei dütlech. Liebes-Chummer und -Problem lö sech vil chreftiger und «ächter» i Wort fasse als die schöne Liebes-Erläbnis (nid nume im Dialäkt übrigens, siehe Faust vom Goethe). Und zwöitens: Wo blybt eigetlech im Bärndütsche ds Tätigkeitswort für ds liebe (o ds Hauptwort Liebi tönt so entlehnt!)? Zwar dichtet der Polo Hofer: